7.ÕPPETÖÖ KATKESTUSED  7.1. Akadeemiline puhkus  7.1.2. Akadeemiline puhkus on üliõpilaste vabastamine omal soovil õppetööst üks kord õppeaja jooksul kuni üheks aastaks, tervislikel põhjustel erandkorras kuni kaheks aastaks. Tervislikel põhjustel akadeemilise puhkuse taotlemisel esitab üliõpilane raviarsti tõendi, õppetööle naasmiseks on samuti vajalik arsti luba.  7.1.2. Eesti  kaitsejõududesse teenima asumisel on üliõpilasel võimalik taotleda 1 aasta akadeemilist puhkust lisaks (aluseks on kutse kaitseväe tegevteenistusse).  7.1.3. Akadeemilist puhkust ja selle katkemist taotletakse avalusega, mis on esitatud rektori nimele. Akadeemiline puhkus vormistatakse rektori käskkirjaga.  7.1.4. Akadeemilisel puhkusel olijad kuuluvad EMKTS üliõpilaste hulka.  7.1.5. Esimesel semestril võimaldatakse üliõpilastele akadeemilist puhkust ainult tervislikel põhjustel.  7.1.6.  Akadeemilise puhkuse taotlemine põhiõppes ei ole reeglina lubatud 2 kuud enne semestri arvestuslikku lõppu, välja arvatud tervislikel põhjustel.  7.1.7. Üliõpilasel on õigus viibida lapsehoolduspuhkusel seaduses ettenähtud korras.  7.2. Eksmatrikuleerimine  7.2.1. Eksmatrikuleerimine toimub:  a). üliõpilase enda soovil  b). EMK Teoloogilise Seminari algatusel  c). seoses teise kõrgkooli siirdumisega  d). kõrgkooli lõpetamisega  7.2.2. Eksmatrikuleerimine omal  soovil toimub üliõpilase avalduse alusel, mis esitatakse rektori nimele. Soovi ei ole vaja põhjendada.  7.2.3. Eksmatrikuleerimine Seminari algatusel toimub järgmistel põhjustel:  a). õppekava mittetäitmise (edasijõudmatuse) tõttu juhul, kui üliõpilasel on üle kahe akadeemilise võlgnevuse  b). pärast ühe ja sama eksami või arvestuse kolmekordset mittesooritamist  c). üliõpilase mittesobiva käitumise tõttu, kui sellele on eelnenud suuline noomitus ja karistusena kirjalik hoiatus  d).  mõjuva põhjuseta õppeaasta alguses kahe esimese nädala jooksul mitteilmumisel  e). üliõpilase teovõimetuks tunnistamise korral  7.2.4. Eksmatrikuleerimine seoses teise kõrgkooli siirdumisega toimub üliõpilase avalduse põhjal ning mõlema kõrgkooli nõusolekul  7.2.5. Eksmatrikuleerimine seoses kõrgkooli lõpetamisega toimub pärast õppekava täitmist täies mahus.  7.2.6. Diplomi vormistamise aluseks on üliõpilase poolt õppekava täitmise järel välja antud rektori käskkiri.  7.2.7. Diplomite  ja akadeemiliste õiendite statuut ja väljaandmise kord on kehtestatud EV poolt iseseisva aktiga.  7.2.8. Diplomite ja akadeemiliste õiendite dublikaatide väljaandmise kord on kehtestatud haridusministri määrusega.